אשליית החומר
כל החיצוניות המלוטשת הנוצצת היא אשליה מטעה; על המסך שוב נקבה מנוצלת שרה על חיי המין שלה; כי בחיים צריך לדעת איך לחיות, איך להראות; מה לא, מה כן; להצהיר תמיד מה יש, לא מה שאין; כל החומריות שאת חייך מניעה היא אשליה מטעה; בעיתון איש עסקים מלוכלך מקשקש על כלום שהוא עשה; כי בחיים יש גם מקרים בהם שולטים שוטים ; על כל חסר ברירה; ואין מי שיראה לו לפעמים דרך הצלה; גם לזו התחרות הקשה, החתרנית, אין כל תכלית ברורה; כשאחד ועוד אחד מתקשים בה להבחין בין טוב לרע; כולם רוצים לטעום, להשתתף, להיחשף; רק לא להיות לבד; כי כל אחד רוצה רק להוכיח, שהוא הוא המיוחד; זהו הסיפור הכה תמוה ומעוות אשר תפס אותך; אתה כבר בלי משים מעודד ומייצג את המציאות שלך; כי החיים...הם לפעמים...רק ממשיכים...ומעייפים...; וממשיכים; ואין יותר שום כוח לשאוף לשינויים; 